**Učebné osnovy**

|  |  |
| --- | --- |
| **Názov predmetu** | **Nemecký jazyk** |
| **Časový rozsah výučby** | 2 hodiny týždenne, spolu 66 vyučovacích hodín |
| **Ročník** | deviaty |
| **Škola** (názov, adresa) | **Súkromná základná škola**  **Oravská cesta 11**  **Žilina** |
| **Stupeň vzdelania** | **ISCED 2** |
| **Názov Školského vzdelávacieho programu** | **S angličtinou objavujeme svet** |
| **Dĺžka štúdia** | **5 rokov** |
| **Forma štúdia** | **denná** |
| **Vyučovací jazyk** | **slovenský jazyk** |

**Učebné osnovy sú totožné so vzdelávacím štandardom ŠVP pre príslušný predmet.**

**CHARAKTERISTIKA PREDMETU**

Vyučovacie predmety prvý a druhý cudzí jazyk patria medzi všeobecnovzdelávacie predmety a spoločne s vyučovacím predmetom slovenský jazyk a literatúra, resp. jazyk národnostnej menšiny a literatúra vytvárajú vzdelávaciu oblasť Jazyk a komunikácia. Vzhľadom na široké využitie cudzích jazykov v súkromnej a profesijnej oblasti života, či už pri ďalšom štúdiu, cestovaní, spoznávaní kultúr aj v práci, sa dôraz pri vyučovaní cudzích jazykov kladie na praktické využitie osvojených kompetencií, efektívnu komunikáciu a činnostne zameraný prístup. Komunikácia v cudzích jazykoch je podľa Európskeho referenčného rámca (ES, 2007, s. 5) založená na schopnosti porozumieť, vyjadrovať myšlienky, pocity, fakty a názory ústnou a písomnou formou v primeranej škále spoločenských a kultúrnych súvislostí podľa želaní a potrieb jednotlivca. Označenie úrovne A2 je používateľ základného jazyka.

Charakteristika ovládania nemeckého jazyka na úrovni A2 podľa SERR je nasledujúca:

|  |
| --- |
| Rozumie vetám a často používaným výrazom vzťahujúcim sa na oblasti, ktoré sa ho bezprostredne týkajú (napríklad najzákladnejšie informácie o sebe, o rodine, nakupovaní, miestnom zemepise a o zamestnaní). Dokáže komunikovať v jednoduchých a rutinných úlohách vyžadujúcich si jednoduchú a priamu výmenu informácií o známych a bežných záležitostiach. Dokáže jednoduchými slovami opísať svoje rodinné zázemie, bezprostredné okolie a záležitosti v oblastiach nevyhnutných potrieb (SERR, 2013, s. 26). |

Komunikačné kompetencie v cudzích jazykoch sa rozvíjajú postupne. Ak sa žiak začína učiť nový cudzí jazyk, postupuje sa od najjednoduchšej úrovne A1 cez úroveň A2 k stanovenej výstupnej úrovni, ktorou je v prípade prvého cudzieho jazyka úroveň B2 a v prípade druhého cudzieho jazyka úroveň B1.

**CIELE**

Všeobecné ciele vyučovacieho predmetu nemecký jazyk vychádzajú z modelu všeobecných kompetencií a komunikačných jazykových kompetencií, ako ich uvádza Spoločný európsky referenčný rámec pre jazyky (ŠPÚ, 2013).

Pri formulácii cieľov vyučovacieho predmetu sa zdôrazňuje činnostne zameraný prístup - na splnenie komunikačných úloh sa žiaci musia zapájať do komunikačných činností a ovládať komunikačné stratégie. Cieľom vyučovacieho predmetu nemecký jazyk je umožniť žiakom:

* efektívne používať všeobecné kompetencie, ktoré nie sú charakteristické pre jazyk, ale sú nevyhnutné pre rôzne činnosti, vrátane jazykových činností,
* využívať komunikačné jazykové kompetencie tak, aby sa komunikačný zámer realizoval vymedzeným spôsobom,
* v receptívnych jazykových činnostiach a stratégiách (počúvanie s porozumením, čítanie s porozumením) spracovať hovorený alebo napísaný text ako poslucháč alebo čitateľ,
* v produktívnych a interaktívnych jazykových činnostiach a stratégiách (ústny prejav, písomný prejav) vytvoriť ústny alebo písomný text,
* používať hovorené a písané texty v komunikačných situáciách na konkrétne funkčné ciele.

**KOMPETENCIE**

„Používatelia jazyka a učiaci sa jazyk využívajú mnoho kompetencií, ktoré získali vďaka svojim predchádzajúcim skúsenostiam, a ktoré môžu aktivovať tak, aby mohli plniť vzdelávacie úlohy a aktivity v komunikačných situáciách, v ktorých sa nachádzajú. Kompetencie sú súhrnom vedomostí, zručností a vlastností, ktoré umožňujú jednotlivcovi konať“ (SERR, s. 12, 103).

Podstatou jazykového vzdelávania je, aby žiak dokázal:

* riešiť každodenné životné situácie v cudzej krajine a v ich riešení pomáhať

cudzincom, ktorí sú v jeho vlastnej krajine,

* vymieňať si informácie a nápady s mladými ľuďmi a dospelými, ktorí hovoria daným

jazykom a sprostredkovať im svoje myšlienky a pocity,

* lepšie chápať spôsob života a myslenia iných národov a ich kultúrne dedičstvo.

Dôležité kompetencie pri vytváraní a udržovaní interaktívneho učebného prostredia v škole

sú:

* kritické myslenie, t. j. schopnosť nachádzať a vyberať informácie s využívaním

rozmanitých zručností a kritického prístupu,

* tvorivé myslenie, t. j. schopnosť nachádzať nové spôsoby spájania faktov v procese

riešenia problémov,

* prosociálne a prospoločenské myslenie, t. j. schopnosť analyzovať fakty a problémy

v súvislosti s potrebami iných a spoločnosti ako celku.

Všeobecné kompetencie

Všeobecné kompetencie sú tie, ktoré nie sú charakteristické pre jazyk, ale ktoré sú

nevyhnutné pre rôzne činnosti, vrátane jazykových činností (SERR, 2013, s.12).

Žiak dokáže:

• vedome získavať nové vedomosti a zručnosti;

• opakovať si osvojené vedomosti a dopĺňať si ich ;

• uvedomovať si stratégie učenia sa pri osvojovaní si cudzieho jazyka; • opísať rôzne stratégie učenia sa s cieľom pochopiť ich a používať;

• chápať potrebu vzdelávania sa v cudzom jazyku;

• dopĺňať si vedomosti a rozvíjať zručnosti, prepájať ich s už osvojeným učivom, systematizovať ich a využívať ich pre svoj ďalší rozvoj a reálny život;

• kriticky hodnotiť svoj pokrok, prijímať spätnú väzbu a uvedomovať si možnosti svojho rozvoja; • udržať pozornosť pri prijímaní informácií;

• pochopiť zámer zadanej úlohy;

• účinne spolupracovať vo dvojiciach i v pracovných skupinách;

• aktívne a často využívať doteraz osvojený cudzí jazyk;

• pri samostatnom štúdiu využívať dostupné materiály;

• byť otvorený kultúrnej a etnickej rôznorodosti.

Komunikačné jazykové kompetencie

Komunikačné jazykové kompetencie sú tie, ktoré umožňujú učiacemu sa konať s použitím

konkrétnych jazykových prostriedkov (SERR, 2013, s. 12). Na uskutočnenie komunikačného

zámeru a potrieb sa vyžaduje komunikačné správanie, ktoré je primerané danej situácii a

bežné vo vybraných krajinách, kde sa hovorí nemeckým jazykom.

Komunikačné kompetencie sa skladajú z týchto zložiek:

* jazykové kompetencie,
* sociolingválne kompetencie,
* pragmatické kompetencie.

Jazykové kompetencie

Žiak dokáže:

• bežné slová a slovné spojenia nevyhnutné pre uspokojovanie jednoduchých komunikačných potrieb obmedzeného charakteru;

• základné vetné modely a komunikovať o osvojených témach prostredníctvom naučených slovných spojení a skupín niekoľkých slov a výrazov;

• obmedzený repertoár naučených krátkych slovných spojení, ktoré sa týkajú predvídateľných základných jazykových situácií;

• osvojenú slovnú zásobu tak, aby si dokázal poradiť v každodennom konaní, ktoré sa týka známych situácií a tém;

• niektoré jednoduché gramatické štruktúry cudzieho jazyka, aj keď sa systematicky dopúšťa základných chýb, ale je mu rozumieť (upravené SERR, 2013, s. 111 – 119).

Sociolingválne kompetencie

Žiak dokáže:

• komunikovať v bežných spoločenských situáciách;

• jednoducho sa vyjadrovať pomocou základných funkcií jazyka, akými sú napr. výmena informácií, žiadosť, vyjadrenie vlastných názorov a postojov, pozvanie, ospravedlnenie atď.;

• udržať a rozvinúť spoločenskú konverzáciu prostredníctvom najjednoduchších bežných výrazov (upravené SERR, 2013, s. 123).

Pragmatické kompetencie

Žiak dokáže:

• usporiadať vety v takom poradí, aby vytvorili koherentný jazykový celok (tematická organizácia, logické usporiadani slov, príčina/následok);

• využívať základné funkcie jazyka s cieľom poskytnúť a vyhľadať faktografické informácie, vyjadriť a zisťovať postoj, vyjadriť presvedčenie, nadviazať kontakt s ľuďmi;

• používať jednoduché spôsoby na začatie, udržanie a ukončenie krátkeho rozhovoru;

• používať najčastejšie sa vyskytujúce spojovacie výrazy na prepojenie jednoduchých viet potrebných na vyrozprávanie alebo opis príbehu v logickom časovom slede (upravené SERR, 2013, s. 124 – 132).

**VÝKONOVÝ ŠTANDARD – KOMUNIKAČNÉ JAZYKOVÉ ČINNOSTI A STRATÉGIE**

Výkonový štandard určuje požiadavky na komunikačné jazykové činnosti a stratégie: počúvanie s porozumením, čítanie s porozumením, písomný prejav a ústny prejav, ktoré má žiak povinne dosiahnuť na konci príslušného stupňa vzdelávania.

Jazykové činnosti a stratégie sú stanovené úrovňovo a rozvíjajú sa väčšinou integrovane, t.j. viaceré súčasne. Dôraz na konkrétne jazykové činnosti sa odvíja od komunikačnej situácie, v ktorej sa účastníci komunikácie nachádzajú.

**Počúvanie s porozumením – výkonový štandard**

Žiak na konci príslušného stupňa vzdelávania dokáže:

• porozumieť podstate počutého natoľko, aby bol schopný spĺňať konkrétne potreby za predpokladu, že reč je jasne formulovaná a pomaly artikulovaná;

• porozumieť slovným spojeniam a vetám vzťahujúcim sa na bežné oblasti každodenného života; • porozumieť základným informáciám v krátkych zvukových záznamoch, v ktorých sa hovorí o predvídateľných každodenných záležitostiach;

• identifikovať tému vypočutej diskusie;

• porozumieť základným bodom v prejave na témy, ktoré sú mu známe;

• rozumieť jednoduchým pokynom informatívneho charakteru;

• pochopiť vety, výrazy a slová, ktoré sa ho priamo týkajú (SERR, 2013, s. 68, 69).

**Čítanie s porozumením - výkonový štandard**

Žiak na konci príslušného stupňa vzdelávania dokáže:

• porozumieť krátkym jednoduchým textom, ktoré obsahujú veľmi frekventovanú slovnú zásobu; • rozumieť označeniam a nápisom na verejných miestach;

• pochopiť konkrétne informácie v jednoduchších písaných materiáloch, s ktorými prichádza do styku, akými sú napríklad listy, brožúry a krátke texty;

• porozumieť jednoduchým osobným listom;

• vyhľadať konkrétne informácie v jednoduchých každodenných materiáloch, akými sú napríklad prospekty, jedálne lístky, programy a časové harmonogramy;

• vyhľadať špecifické informácie v zoznamoch a vybrať z nich potrebné informácie;

• z kontextu krátkeho prečítaného textu pochopiť význam niektorých neznámych slov (upravené SERR, 2013, s. 71 – 74).

**Písomný prejav – výkonový štandard**

Žiak na konci príslušného stupňa vzdelávania dokáže:

• napísať krátke jednoduché poznámky z okruhu jeho záujmov;

• napísať jednoduché osobné listy;

• zaznamenať krátky jednoduchý odkaz za predpokladu, že môže požiadať o jeho zopakovanie a preformulovanie;

• stručne a krátkymi vetami predstaviť a charakterizovať osoby a veci;

• napísať jednoduché vety a spojiť ich najčastejšie sa vyskytujúcimi spojovacími výrazmi;

• jednoducho opísať aspekty všedného dňa – miesto, škola, rodina, záujmy (upravené SERR, 2013, s. 85 – 86, 127)

**Ústny prejav – výkonový štandard**

Ústny prejav – dialóg

Žiak na konci príslušného stupňa vzdelávania dokáže:

• komunikovať v jednoduchých a bežných situáciách, ktoré vyžadujú jednoduchú a priamu výmenu informácií na známe a bežné témy;

• zvládnuť krátke spoločenské konverzačné výmeny;

• identifikovať hlavnú tému diskusie, ak je reč pomalá a jasná;

• zapojiť sa do krátkych rozhovorov na známe a bežné témy;

• používať jednoduché zdvorilostné formy oslovení;

• sformulovať pozvania, návrhy a ospravedlnenia a reagovať na ne;

• vyjadriť, čo sa mu páči a čo nie;

• požiadať o rôzne jednoduché informácie, služby a veci, alebo ich poskytnúť (upravené SERR, 2013, s. 76 – 83).

Ústny prejav – monológ

Žiak na konci príslušného stupňa vzdelávania dokáže:

• opísať každodenné skutočnosti zo svojho prostredia, napríklad ľudí, školu a miesto;

• opísať niečo ako jednoduchý sled myšlienok;

• podať krátky jednoduchý opis udalostí a činností, opísať svoje plány a osobné skúsenosti (upravené SERR, 2013, s. 60).

**Kompetencie a funkcie jazyka**

V rámci nižšieho stredného vzdelávania sa v cudzom jazyku rozvíjajú tie kompetencie a funkcie jazyka, ktoré sú špecifikované v časti Obsahový štandard – úroveň A2. Každá kompetencia v obsahovom štandarde sa člení na šesť komponentov, ktoré sú všetky súčasťou komunikačnej kompetencie a bez ktorých sa komunikácia nemôže uskutočňovať. V rámci obsahového štandardu jednotlivé kompetencie na seba nenadväzujú, môžu sa navzájom kombinovať a neustále vytvárať nové komunikačné kontexty.

**Kompetencie** súvisia s komunikačnými situáciami v ústnom a písomnom prejave a zahŕňajú reakcie účastníkov komunikácie. Funkcie sú chápané ako základné časti komunikácie. Žiaci ich musia ovládať, aby sa mohla komunikácia v cudzom jazyku uskutočniť, pričom s niektorými z nich sa stretnú až na vyšších úrovniach. **Interakčné schémy** sú časťou, ktorá vyjadruje pragmatické kompetencie, nie je uzavretá a charakterizuje jednotlivé úrovne. Poskytuje učiteľovi základný rámec pre rozvoj komunikačných jazykových činností a stratégií v súlade s príslušnou úrovňou, pričom platí, že čím je úroveň vyššia, tým sa možnosti jazykového prejavu rozširujú. Jazyková dimenzia dokresľuje uvedené funkcie a jej ovládanie by nemalo byť samostatným cieľom, ale prostriedkom na správne vyjadrenie jednotlivých funkcií jazyka.



**Diskurzná dimenzia** opisuje formu realizácie komunikačného kontextu, funkčné štýly a typy textov. Zameriava sa na rozvíjanie schopnosti žiakov usporiadať vety v takom poradí, aby vedeli vytvoriť koherentný jazykový celok a prispôsobili svoj jazykový prejav prijímateľovi. Rozvíjanie Interkultúrnej dimenzie umožňuje žiakom, aby sa dokázali prispôsobiť zásadám sociálnej kohézie v cieľových krajinách. Do tejto dimenzie zároveň patria interkultúrne kompetencie, t. j. znalosti a povedomie o rôznych etnických, kultúrnych a sociálnych skupinách, akceptácia ľudí z iných kultúr s ich rozdielnym správaním hodnotami, schopnosť interpretovať, kriticky vnímať a hodnotiť udalosti, dokumenty a produkty vlastnej kultúry aj iných kultúr.

Časti **Diskurzná dimenzia a Interkultúrna dimenzia** v obsahovom štandarde sú iba odporúčané a dotvárajú kontext na využitie funkcií jazyka a interakčných schém. Diskurzná dimenzia a Interkultúrna dimenzia sú pre učiteľa východiskom a poskytujú mu priestor, aby ich dopĺňal podľa špecifických potrieb vo svojej škole.

**Prehľad kompetencií a funkcií stanovených všeobecne pre úrovne A1 až B2**

|  |  |
| --- | --- |
| **Kompetencie** | **Funkcie** |
| 1. Nadviazať kontakt v súlade s komunikačnou situáciou | Upútať pozornosť  Pozdraviť  Odpovedať na pozdrav  Poďakovať sa a vyjadriť svoje uznanie Rozlúčiť sa |
| 2. Vypočuť si a podať informácie | Informovať sa  Potvrdiť a trvať na niečom  Začleniť informáciu  Odpovedať na požiadavky |
| 3. Vybrať si z ponúkaných možností | Identifikovať  Opísať  Potvrdiť/Odmietnuť Opraviť |
| 4. Vyjadriť názor | Vyjadriť názor  Vyjadriť súhlas Vyjadriť nesúhlas  Vyjadriť presvedčenie  Vyjadriť vzdor  Protestovať  Vyjadriť stupeň istoty |
| 5. Vyjadriť vôľu | Vyjadriť želania Vyjadriť plány |
| 6. Vyjadriť schopnosť | Vyjadriť vedomosti  Vyjadriť neznalosť  Vyjadriť schopnosť vykonať nejakú činnosť |
| 7. Vyjadrovať pocity | Vyjadriť radosť, šťastie, uspokojenie  Vyjadriť smútok, skľúčenosť  Vyjadriť súcit  Vyjadriť fyzickú bolesť  Utešiť, podporiť, dodať odvahu |
| 8. Vyjadriť očakávania a reagovať na ne | Vyjadriť nádej  Vyjadriť strach, znepokojenie, úzkosť Ubezpečiť  Vyjadriť úľavu  Vyjadriť spokojnosť  Vyjadriť nespokojnosť, posťažovať si  Zistiť spokojnosť/nespokojnosť |
| 9. Predstaviť záľuby a vkus | Vyjadriť, čo mám rád, čo sa mi páči, čo uznávam  Vyjadriť, že niekoho/niečo nemám rád Vyjadriť, čo uprednostňujem |
| 10. Reagovať vo vyhrotenej situácii | Vyjadriť hnev, zlú náladu  Reagovať na hnev, zlú náladu niekoho iného |
| 11. Stanoviť, oznámiť a zaujať postoj k pravidlám alebo povinnostiam | Vyjadriť príkaz/zákaz  Vyjadriť morálnu alebo sociálnu normu  Žiadať o povolenie a súhlas  Dať súhlas  Odmietnuť  Zakázať  Reagovať na zákaz  Vyhrážať sa  Sľúbiť |
| 12. Reagovať na porušenie pravidiel alebo nesplnenie povinností | Obviniť (sa), priznať (sa)  Ospravedlniť (sa)  Odmietnuť/Poprieť obvinenie Vyčítať/Kritizovať |
| 13. Reagovať na príbeh alebo udalosť | Vyjadriť záujem o niečo  Vyjadriť záujem o to, čo niekto rozpráva Vyjadriť prekvapenie  Vyjadriť že ma niekto/niečo neprekvapil/-lo Vyjadriť nezáujem |
| 14. Dať ponuku a reagovať na ňu | Žiadať niekoho o niečo  Odpovedať na žiadosť  Navrhnúť niekomu, aby niečo urobil  Navrhnúť niekomu, aby sme spoločne niečo urobili  Ponúknuť pomoc  Navrhnúť, že niečo požičiam/darujem Odpovedať na návrh |
| 15. Reagovať na niečo, čo sa má udiať v  budúcnosti | Varovať pred niekým/niečím  Poradiť  Povzbudiť  Vyjadriť želanie |
| 16. Reagovať na niečo, čo sa  Udialo v minulosti | Spomenúť si na niečo/niekoho  Vyjadriť, že som na niečo/niekoho zabudol  Pripomenúť  Kondolovať  Blahoželať |
| 17. Reagovať pri prvom stretnutí | Predstaviť niekoho  Predstaviť sa  Reagovať na predstavenie niekoho  Privítať  Predniesť prípitok |
| 18. Korešpondovať | Začať list  Rozvinúť obsah listu  Ukončiť list |
| 19. Telefonovať | Začať rozhovor  Udržiavať rozhovor  Ukončiť rozhovor |
| 20. Komunikovať | Začať rozhovor  Ujať sa slova v rozhovore  Vypýtať si slovo  Vrátiť sa k nedopovedanému, keď ma prerušili  Zabrániť niekomu v rozhovore |
| 21. Vypracovať štruktúrovanú prezentáciu | Uviesť tému, hlavnú myšlienku  Oboznámiť s obsahom a osnovou  Rozviesť tému a hlavnú myšlienku  Prejsť z jedného bodu na iný  Ukončiť výklad |
| 22. Doplniť štruktúrovanú prezentáciu | Zdôrazniť, dať do pozornosti  Odbočiť od témy  Vrátiť sa k pôvodnej téme  Uviesť príklad  Citovať  Parafrázovať |
| 23. Zúčastniť sa diskusie | Argumentovať  Navrhnúť novú tému/bod diskusie  Odmietnuť diskutovať na ponúkanú tému/bod diskusie  Vrátiť sa k téme/k bodu diskusie |
| 24. Uistiť sa, že slová/výklad/ argument boli  pochopené | Uistiť sa, že účastník komunikácie pochopil moje vyjadrenia  Uistiť sa, že som dobre pochopil to, čo bolo povedané  Požiadať o pomoc pri vyjadrení slova/slovného spojenia  Nahradiť zabudnuté/nepoznané slovo  Hľadať slovo/slovné spojenie  Opraviť sa, vrátiť sa k rozhovoru |
| 25. Porozprávať príbeh | Rozprávať  Začať príbeh, historku, anekdotu  Zhrnúť |

**Prehľad výskytu kompetencií na jednotlivých úrovniach SERR pre jazyky:**



**Obsahový štandard – úroveň A2**

Obsahový štandard pre komunikačnú úroveň A2 pozostáva z kompetencií, ktoré sú bližšie špecifikované funkciami jazyka. Všetky vymedzené kompetencie a funkcie jazyka sú povinnou súčasťou obsahového štandardu. Obsahový štandard je vymedzený úrovňovo, jednotlivé kompetencie a funkcie jazyka sa môžu kombinovať a rozvíjať v ľubovoľnom poradí. Ďalšou povinnou súčasťou obsahového štandardu je Jazyková dimenzia, ktorá je špecifikovaná príkladmi použitia daného javu v časti Interakčné schémy. Javy, ktoré si žiak osvojil pri určitej kompetencii, používa aj v rámci iných kompetencií vymedzených v tomto obsahovom štandarde. Časti Diskurzná dimenzia a Interkultúrna dimenzia v obsahovom štandarde sú nepovinné a dotvárajú kontext na rozvíjanie kompetencií a využívanie funkcií jazyka.

**VZDELÁVACÍ ŠTANDARD**

|  |  |
| --- | --- |
| **Obsahový štandard** | **Výkonový štandard** |
| **ÚVOD DO JAZYKA:**  Úvod do vyučovania NEJ | Žiak je oboznámený s obsahom učiva NEJ v 9. ročníku ako druhého CUJ.  Žiak si zopakuje učivo ôsmeho ročníka. |
| **TÉMA: NÁŠ DOMOV**  **L 19 – Náš byt v Kolíne**   * Čítanie s porozumením: Annin profil * Počúvanie s porozumením: V Kolíne * Privlastňovacie zámená *unser. euer* * Slovná zásoba: miestnosti v byte, nábytok, doplnky * Ústny prejav: Opis Anninej izby * Slovesá určujúce pozíciu liegen, stehen, hängen * Písomný prejav: Moja vysnívaná izba * Ústny prejav: opis izieb * Čítanie s porozumením: Príspevky do fóra * Písomný prejav: Typy a rady do fóra * Nácvik výslovnosti: spoluhlásky f,v,w * Opakovanie lekcie: Náš domov | Žiak vie pomenovať miestnosti v dome/ byte, nábytok, predmety a doplnky v domácnosti.  Žiak dokáže používať privlastňovacie zámená *unser, euer* v jednotlivých rodoch.  Žiak vie reagovať na vizuálny podnet opisom; ponúkať veci, predmety; popísať, kde sa čo nachádza.  Žiak dokáže napísať krátky príspevok do fóra a poradiť.  Žiak dokáže opísať svoju vysnívanú izbu pomocou použitia slovies určujúcich pozíciu – *liegen, stehen, hägen.*  Žiak si upevní a prehĺbi získané vedomosti. |
| **TÉMA: MLÁDEŽ A JEJ SVET**  **L 20 – Noví kamaráti!**   * Slovná zásoba – pocity, opis osôb * Čítanie s porozumením: Annin denník * Zvratné slovesá – prítomný čas * Ústny prejav: Interview * Zvratné slovesá – minulý čas * Ústny prejav: Rozhovory * Nácvik písomného prejavu: Písanie e-mailu * Počúvanie s porozumením: Tipy na víkend * Ústny prejav: Rozhovory – plány na víkend * Čítanie s porozumením: Typická mládež!? * Predložka *ohne* + 4. pád * Písomný a ústny prejav: Typické pre chlapca/ dievča * Nácvik výslovnosti: Koncovky slov –ig, -ich, -isch * Opakovanie lekcie: Mládež a jej svet | Žiak dokáže časovať zvratné slovesá v prítomnom a minulom čase (perfekte), vytvoriť oznamovaciu a opytovaciu vetu so zvratným slovesom.  Žiak dokáže charakterizovať osoby; povedať, ako sa má a rozprávať o pocitoch.  Žiak vie vyhľadať a zachytiť špecifické informácie v prečítanom texte a nahrávke.  Žiak sa dokáže zapojiť do krátkych rozhovorov na témy, ktoré ho zaujímajú.  Žiak dokáže informovať o svojich plánoch na víkend; napísať email v perfekte, v ktorom informuje o svojom víkende.  Žiak vie použiť predložku *ohne* so 4. pádom podstatných mien.  Žiak dokáže rozumieť hlavnej myšlienke prečítaného a počutého textu. |
| **TÉMA: KULTÚRA A UMENIE**  **L 21 – Oslavujeme!**   * Počúvanie s porozumením: Kolín oslavuje 1 * Zápor s *kein/ nicht* * Ústny prejav: Čo sa dá robiť na pouličnej slávnosti? * Počúvanie s porozumením: Kolín oslavuje 2 * Ústny prejav: Rozhovory o slávnosti * Čítanie s porozumením: Oktoberfest * Písomný prejav: Príbeh o ľudovej slávnosti * Osobné zámeno *uns, euch* v 3. páde * Ústny prejav: Ľudová slávnosť u nás * Nácvik písomného prejavu: Spojky und, dann, außerdem * Predložka *zu* s 3. pádom * Nácvik výslovnosti: Vetná melódia * Opakovanie lekcie: | Žiak dokáže vyjadriť zápor pomocou *kein/ nicht.*  Žiak ovláda správny slovosled po spojkách *und, dann, außerdem.*  Žiak vie správne použiť predložku *zu* s 3. pádom a osobné zámená *uns, euch* v 3. páde.  Žiak dokáže nadviazať kontakt v súlade s komunikačnou situáciou.  Žiak vie niečo navrhnúť a návrh odmietnuť; porozprávať a informovať o nejakej slávnosti, oslave alebo sviatku.  Žiak dokáže niečo porovnať a reagovať na niečo, čo sa udialo v minulosti – opis slávnosti.  Žiak si upevní a prehĺbi získané vedomosti. |
| **TÉMA: OPAKOVANIE: UPROSTRED MULTIKULTÚRNEJ SPOLOČNOSTI**   * Reálie: Môj obľúbený sviatok * Projekt: Oslavy na Slovensku   Trénovanie zručností:   * Čítanie s porozumením: Príspevky do fóra * Počúvanie s porozumením: Daniel sa presťahoval * Ústny prejav: Môj byt/ moje prázdniny * Opakovanie: Toto už dokážeš | Žiak dokáže vymenovať zvyky a tradície, významné sviatky v nemecky hovoriacich krajinách.  Žiak dokáže porozumieť a použiť dané slovné spojenia na opis slávnostných akcií.  Žiak dokáže opísať svoje bývanie, porozprávať o prázdninách.  Žiak si upevní a prehĺbi získané vedomosti. |
| **TÉMA:**  **L 22 - Sme super tím!**   * Čítanie s porozumením: Fabiov profil * Počúvanie s porozumením: Interview s Fabiom * Tvorenie slov: Príslušníci národov * Modálne sloveso *dürfen* * Písomný prejav: Moja vysnívaná škola * Čítanie s porozumením: Roboti hrajú futbal * Komparatív prídavných mien a prísloviek * Porovnávanie pomocou *als, so...wie* * Ústny prejav: Rozhovory - porovnávanie * Nácvik výslovnosti: hláska ie, jazykolamy * Opakovanie lekcie: | Žiak dokáže vyhľadať špecifické informácie v prečítanom texte, rozumieť hlavnej myšlienke prečítaného a počutého textu.  Žiak dokáže poprosiť o dovolenie; povedať, čo je dovolené; vyjadriť odmietnutie.  Žiak dokáže správne časovať modálne sloveso *dürfen.*  Žiak dokáže tvoriť slová – príslušníkov národov a následnej ich vymenovať.  Žiak dokáže niečo porovnať pomocou *als, so...wie* a vie správne tvoriť druhý stupeň prídavných mien a prísloviek.  Žiak si upevní a prehĺbi získané vedomosti. |
| **TÉMA: KRAJINY, MESTÁ A MIESTA**  **L 23 – K mostu to nie je ďaleko**   * Čítanie s porozumením: Zámky lásky * Sloveso *dürfen + zápor nicht/ kein* * Písomný prejav: Zakázané a povolené u nás doma * Počúvanie s porozumením: K mostu lásky * Predložka *bis zu* * Ústny a písomný prejav: popis cesty * Čítanie s porozumením: Komiks – Katrin a Paul * Superlatív prídavných mien a prísloviek * Nácvik výslovnosti: Slovný prízvuk * Opakovanie lekcie: Krajiny, mestá a miesta | Žiak dokáže vyjadriť zákaz pomocou modálneho slovesa *dürfen + zápor nicht/ kein* , niečo porovnať a vyhodnotiť.  Žiak dokáže stanoviť, oznámiť a zaujať postoj k pravidlám alebo povinnostiam.  Žiak dokáže požiadať o pomoc, opýtať sa na cestu a cestu opísať, orientovať sa v meste a v teréne.  Žiak vie použiť predložku *bis zu* pri opise mesta, orientovaní sa v meste.  Žiak dokáže porozumieť základným informáciám v krátkych zvukových záznamoch.  Žiak dokáže tvoriť 3. stupeň prídavných mien a prísloviek. |

**Využitie disponibilných hodín**

**Posilnenie časovej dotácie o 2 vyučovacie hodiny vo vyučovacom predmete nemecký jazyk v deviatom ročníku bude posilňovať výkon v jazykovej zložke predmetu v týchto oblastiach:**

|  |  |
| --- | --- |
| **Zručnosť** |  |
| Čítanie s porozumením | **ok[1]** |
| Počúvanie s porozumením | **ok[1]** |
| Rozprávanie | **ok[1]** |
| Slovná zásoba | **ok[1]** |
| Gramatika | **ok[1]** |

**HODNOTENIE PREDMETU**

Predmetom hodnotenia a klasifikácie v predmete nemecký jazyk je cieľová komunikačná úroveň žiaka v jednotlivých ročníkoch v súlade s platnými učebnými osnovami a vzdelávacími štandardmi. Hodnotenie a klasifikácia v nemeckom jazyku sa riadi metodickým pokynom č. 22/2011 a z pohľadu jazyka sleduje základné všeobecné, sociolingvistické a komunikačné kompetencie, ktoré sa prejavujú vo využívaní základných komunikačných zručností: čítanie, písanie, počúvanie, samostatný ústny prejav a rozhovory. Pri hodnotení v predmete nemecký jazyk sa berú do úvahy tieto aspekty: obsahová primeranosť, plynulosť vyjadrovania, jazyková správnosť a štruktúra odpovede. Kritériá klasifikácie musia byť v súlade s požadovanou úrovňou ovládania jazyka a náročnosť sledovaných javov musí zodpovedať náročnosti definovanej v platných učebných osnovách a vzdelávacích štandardoch cieľovej skupiny žiakov.

**Formy skúšania a hodnotenia žiakov z nemeckého jazyka- ústna a písomná**

Ich podiel na celkovom hodnotení je v kompetencii vyučujúceho, ktorý konzultuje tieto kritériá v predmetovej komisii.

Hodnotenie žiakov je realizované sumatívne i formatívne, teda známkami. Súčasťou hodnotenia práce žiakov na vyučovaní a jeho výsledkov je aj ústne hodnotenie, percentuálne hodnotenie, vystavovanie žiackych prác, prezentovanie žiackych prác.

Zároveň v rámci vyučovacieho procesu využívame humanisticky orientované slovné hodnotenie /pochvala/ i sebahodnotenie žiakov.

Výkon, ale najmä snahu na hodine, pri príprave oceníme (chválime, verbálne, neverbálne – súhlasným prikývnutím, úsmevom), pretože to pôsobí vysoko pozitívne, povzbudzuje k ďalšiemu úsiliu. Slabší výkon nekritizujeme, nezosmiešňujeme.

Hodnotenie musí mať motivačnú funkciu.

**Kritériá hodnotenia žiaka**

Pri hodnotení výkonu žiaka v nemeckom jazyku sledujeme najmä úroveň jeho rečových zručností t.j.

* + počúvanie s porozumením
  + čítanie s porozumením
  + hovorenie
  + písanie

Pri hodnotení berieme do úvahy:

* + do akej miery je žiak schopný realizovať komunikáciu v cudzom jazyku,
  + do akej miery lexikálne a gramatické chyby narušujú zrozumiteľnosť a dorozumievanie,
  + hľadisko jazykovej správnosti pri používaní bežnej slovnej zásoby a frekventovaných gramatických štruktúr,
  + hľadisko štylistickej adekvátnosti – formálnosť a neformálnosť vyjadrovania s ohľadom na situáciu prejavu,
  + rýchlosť prejavu a pohotovosť reakcie s prihliadnutím na individuálne rozdiely medzi žiakmi,
  + rozsah slovnej zásoby žiaka a jej využitie prostredníctvom gramatických štruktúr.

**Hodnotenie ústnej odpovede**

Pri hodnotení ústnej odpovede by sme mali hovoriť o škále akceptovateľnosti a komunikatívnej efektívnosti odpovede. Kritériom by mala byť zrozumiteľnosť. Ak je odpoveď dobrá i napriek gramatickým chybám, žiak spracoval informáciu a zaslúži si za ňu istý kredit.

Pri ústnej odpovedi hodnotíme:

* + hranie úloh – dialóg
  + opis obrázka
  + reprodukcia textu

Pri hodnotení ústnej odpovede nám pomáhajú nasledovné kritériá:

* + plynulosť reči – 20%
  + výslovnosť a intonácia – 20%
  + rozsah slovnej zásoby – 20%
  + komunikatívna schopnosť – 20%
  + gramatická presnosť – 20%

Spolu 100% - pri premene na známku postupujeme nasledovne:

100% - 90% výborný (1)

89%-75% chválitebný (2)

74%-50% dobrý (3)

49%-30% dostatočný (4)

menej ako 29% nedostatočný (5)

Na základe týchto kritérií stanovujeme výslednú známku:

***Výborný (1)***

Dobrá výslovnosť, veľmi málo gramatických chýb, plynulý prejav bez dlhých odmlčaní sa, učiteľ kladie málo otázok, aby si spresnil, či žiak učivu rozumie, odpovede na otázky sú okamžité a vyčerpávajúce.

***Chválitebný (2)***

Miestami chyby vo výslovnosti, niekoľko gramatických chýb, väčšina viet je však správna, v prejave nie je veľa prestávok, je pomerne plynulý, učiteľ položí viac otázok na spresnenie odpovede, odpovede na otázky sú vyčerpávajúce, žiak reaguje pohotovo.

***Dobrý (3)***

Miestami chyby vo výslovnosti, niekoľko gramatických chýb, ktoré spôsobujú problémy pri porozumení, prejav s kratšími prestávkami, žiak hľadá slová, robí chyby v gramatických štruktúrach, učiteľ kladie viac otázok na spresnenie, žiakove odpovede sú menej vyčerpávajúce.

***Dostatočný (4)***

Častejšie chyby vo výslovnosti, veľa gramatických chýb, ktoré spôsobujú problémy pri porozumení, prejav s dlhšími prestávkami, nedostatočná základná slovná zásoba, obmedzený rozsah gramatických štruktúr, odpovede na otázky nezodpovedajú rozsahu i obsahu učiva, žiak nie vždy vie odpovedať na otázky učiteľa.

***Nedostatočný (5)***

Časté chyby vo výslovnosti, množstvo gramatických chýb, ktoré spôsobujú nezrozumiteľnosť prejavu, nedostatočná slovná zásoba, neschopnosť použiť základné gramatické štruktúry, žiak nevie odpovedať na otázky učiteľa.

**Hodnotenie písomného prejavu**

V nemeckom jazyku sa ako písomný prejav hodnotí predovšetkým spracovanie konkrétnej konverzačnej témy, ale i písanie podľa osnovy (žiadosť, objednávka, list priateľovi).

V písomnom prejave hodnotíme:

* + spracovanie úlohy – obsah
  + presnosť a vhodnosť gramatických štruktúr
  + lexikálnu stránky písomného prejavu
  + štylistickú stránku písomného prejavu
  + kompozíciu

Na základe týchto kritérií stanovujeme výslednú známku:

***Výborný (1)***

Vyčerpávajúca a adekvátna odpoveď na danú tému, správne použité gramatické štruktúry, pestrá slovná zásoba, takmer bez pravopisných chýb, chyby neprekážajú pri zrozumiteľnosti text, jasná logická výstavba celej práce, prehľadná kompozícia.

***Chválitebný (2)***

Žiak zvládne úlohy vo veľkej miere, ale vynechá alebo pridá informácie, ktoré s témou nesúvisia, väčšinou vhodne použité gramatické štruktúry, dobrá slovná zásoba s malými chybami, zopár štylistických nepresností pri výstavbe textu a spájaní viet, menej prehľadná kompozícia.

***Dobrý (3)***

Vcelku adekvátna odpoveď na danú tému, ale s istými medzerami alebo zbytočnými informáciami, zopár chýb v gramatike a lexike, miestami nezrozumiteľnosť textu, ale celkovo text zrozumiteľný, viacero chýb v pravopise, stavbe viet a súvetí, menej prehľadná kompozícia.

***Dostatočný (4)***

Spracovaná len časť otázky, veľké medzery v používaní gramatických štruktúr, text vo väčšej miere nezrozumiteľný kvôli chybám v gramatike, slabá slovná zásoba, veľa chýb v stavbe viet a súvetí, neprehľadná kompozícia.

***Nedostatočný (5)***

Neadekvátna odpoveď, len málo sa vzťahujúca k téme, takmer celý text nezrozumiteľný kvôli chybám v gramatike, slabá slovná zásoba, nelogická stavba viet, neprehľadná kompozícia.

Tento systém hodnotenia učiteľ môže použiť i pri domácich úlohách podobného charakteru.

**Hodnotenie kontrolných písomných prác a testov**

Maximálny počet dosiahnutých bodov predstavuje 100%. Kontrolné písomné práce a testy sa hodnotia percentom úspešnosti a známka číslicou ( napr. 93% = 1 ).

Stupnica hodnotenia kontrolných písomných prác a testov

**Percentá % známka**

100 – 90 1

89 – 75 2

74 – 50 3

49 – 30 4

29 – 0 5

|  |  |  |  |  |  |  |  |
| --- | --- | --- | --- | --- | --- | --- | --- |
| **Kritériá hodnotenia projektov** | | | | | | | |
| Použitie audiovizuálnej techniky /počítač, dataprojektor/ | +3 | +2 | +1 | -1 | -2 | -3 |
| Použitie literatúry /min.2 zdroje z internetu a min. 1 knižný titul/ | +3 | +2 | +1 | -1 | -2 | -3 |
| Samostatnosť prejavu /ide o prezentáciu projektu: žiak číta, alebo sprevádza výkladom svoj projekt?/ | +3 | +2 | +1 | -1 | -2 | -3 |
| Použite textu v prezentácii /pojmovosť vyjadrenia alebo množstvo textu v ktorom sa stráca prehľadnosť témy/ | +3 | +2 | +1 | -1 | -2 | -3 |
| Použitie obrázkov v prezentácii /sprevádzajú text, alebo sú len ilustráciou?/ | +3 | +2 | +1 | -1 | -2 | -3 |
| Použitie animácií v prezentácii | +3 | +2 | +1 | -1 | -2 | -3 |
| Obsahové dodržanie témy | +3 | +2 | +1 | -1 | -2 | -3 |
| Interaktívnosť prezentácie /preklikávanie, možnosť vstupu aktívnou činnosťou žiakov/ | +3 | +2 | +1 | -1 | -2 | -3 |
| Dĺžka trvania /5-10 min. tak aby to nebolo príliš rýchle a naopak, aby to žiakov nenudilo/ | +3 | +2 | +1 | -1 | -2 | -3 |

**Váhy známok:**

Váhy známok jednotlivých jazykových zručností sa riadia aktuálnymi inštrukciami predmetovej komisie cudzích jazykov pre aktuálny školský rok.